Във връзка с постъпило уведомление с вх. №ОВОС-601/12.02.2025г. за инвестиционно предложение (ИП): „Инсталиране на нова рециклираща линия“ в съществуваща сграда с идентификатор 70528.501.3061.7, разположена в имот ПИ 70528.501.3061, гр. Съединение гр. Съединение“, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение е за инсталиране на допълнителна линия за рециклиране на полиетилен терефталат (PET) опаковки под формата на флейкс.

Линията ще се разположи в съществуваща сграда с идентификатор 70528.501.3061.7, разположена в имот ПИ 70528.501.3061, гр. Съединение.

За реализирането на ИП не са заявени допълнителни площи. Не се предвижда ново строителство.

Обекта е съществуващ и предприятието притежава Регистрационен документ за третиране на отпадъци №09-РД-457-02 от 15.12.2017 год. издаден от РИОСВ Пловдив за площадка №1с обща площ 26 149 кв.м., включваща УПИ №6,8,9,10,11,12, кв.129 по плана на гр. Съединение и местонахождение: в гр. Съединение, област Пловдив, община Съединение, ул. Чардафон Велики № 72.

Така заявеното ИПпопада в обхвата на т. 11, буква „б“ от Приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близките защитени зони от Европейската екологична мрежа „НАТУРА 2000“ – BG0002086 „Оризища Цалапица“.

Копие на писмото е изпратено до Община Съединение.

Отговорено от РИОСВ-Пловдив на 25.03.2025г.